# ОДЛАЗАК НА РАДИОЛОШКУ КЛИНИКУ

## Пре снимања

[ ] **Од лекара треба да добијете упут за снимање компјутеризованом томографијом (ЦТ) са ниском
дозом зрачења.**

[ ] **Питајте лекара где се у вашем крају нуди скрининг рака плућа.**

[ ] **Ако до сада нисте никада били на ЦТ снимању, разговарајте са својим лекаром о свему што вас забрињава.**

[ ] **Закажите снимање онлајн, телефоном или лично. Обавестите их да учествујете у програму за скрининг рака плућа.**

[ ] **На снимање обавезно понесите упут и Medicare картицу.**

[ ] **Oбуците удобну одећу. За снимање ћете можда морати да се пресвучете у болничку хаљину**

[ ] **Скините сав накит пре него што одете на снимање. То укључује прстење, сатове, огрлице и сваки евентуални пирсинг. У супротном ће вам рећи да их скинете пре снимања.**

[ ] **Обавестите клинику унапред ако вам је потребна помоћ да се пресвучете у болничку хаљину или
да легнете на сто за снимање.**

[ ] **Ако желите, поведите са собом пријатеља или члана породице.**

## На снимању

* Можда ће вам измерити висину и тежину и требало би да одговорите на неколико питања, на пример да ли можете да подигнете руке изнад главе и да их држите у том положају 5 до 10 минута.
* Радиограф ће вас одвести у просторију за ЦТ снимање.
* Лежаћете на леђима на столу са рукама изнад главе. Мораћете да задржите дах неколико секунди
и останете непомични.
* Током снимања, радиограф ће вам снимати грудни кош. Нећете добити никакве инјекције.
* Само снимање ће трајати око **10 секунди**, и **не би требало да осетите било какав бол**.
* Резултате нећете добити на дан снимања.

## Након снимања

* Радиолог ће прегледати ваше снимке како би проверио да ли су присутни било какви чворићи,
који се зову требало би. Затим ће написати извештај који ће бити унет у Национални регистар за скрининг рака (NCSR) и послат вашем лекару.
* Ваш лекар ће добити резултате снимања. Добићете обавештење (СМС поруку или писмо) од NCSR-а у коме вас обавештавају о следећем кораку. То може бити да поново урадите ЦТ снимање са ниском дозом зрачења за две године или да са лекаром поразговарате о резултатима.
* Ако се на снимку пронађе нешто што захтева даље испитивање, NCSR ће вас подстаћи да закажете преглед код свог лекара, који ће са вама поразговарати о резултатима и наредним корацима.
* Наредни кораци ће зависити од величине и изгледа нодула који су се пронашли. То може укључивати додатна снимања или упут за пулмолога ради даљих тестирања.
* Запамтите, скрининг је најделотворнији када се обавља редовно, што омогућује да се уоче евентуалне промене које настану током времена. Зато је важно да поново одете на скрининг за рак плућа када дође време за то.
* Радиолог ће у свој извештај укључити и друге евентуалне налазе који нису повезани са раком плућа, али о којима би требало да поразговарате са својим лекаром.

|  |  |
| --- | --- |
| QR код за више информација о Националном програму за скрининг рака плућа. За више информација о Националном програму за скрининг рака плућа: [www.health.gov.au/nlcsp](http://www.health.gov.au/nlcsp) | За помоћ да престанете са пушењем: [www.quit.org.au](http://www.quit.org.au) |